Olivier Giroud

Olivier Jonathan Giroud (sündinud 30. septembril 1986 Chambéry's) on Prantsusmaa jalgpallur, kes mängib ründajana Itaalia kõrgliiga klubis AC Milan.

Giroud alustas klubikarjääri Prantsusmaal. Aastatel 2010–2012 mängis ta Prantsusmaa kõrgliiga klubis Montpellier. Hooajal 2011–2012 oli ta 21 väravaga Brasiilia mängija Nenê kõrval Prantsusmaa kõrgliiga suurim väravakütt. Samal hooajal valiti ta Prantsusmaa kõrgliiga hooaja sümboolsesse koosseisu.

Aastatel 2012–2018 mängis ta Inglismaa kõrgliigas Arsenali ja 2018–2021 Chelsea ridades. 2017. aastal lõi ta Inglismaa kõrgliigas Crystal Palace'i vastu värava, mis pälvis FIFA Puskási auhinna.

2021. aasta juulis siirdus ta Milani, kellega sõlmis kaheaastase lepingu.

 Koondisekarjäär 
Debüüdi Prantsusmaa rahvuskoondises tegi Giroud 11. novembril 2011 sõprusmängus USA vastu.

Esimese värava lõi ta rahvuskoondises 29. veebruaril 2012 sõprusmängus Saksamaa vastu.

2014. aasta jalgpalli maailmameistrivõistluste teisese alagrupimängus 20. juunil lõi Giroud Šveitsi vastu värava.

2016. aasta Euroopa meistrivõistlustel lõi ta esimeses mängus 10. juunil Rumeenia vastu turniiri esimese värava. Veerandfinaalis 3. juuli lõi ta kaks väravat Islandile.

2018. aastal tuli ta Prantsusmaa koondisega maailmameistriks.

 Saavutused 
Montpellier
Ligue 1: 2011–12
Arsenal
FA Cup: 2013–14, 2014–15, 2016–17
FA Community Shield: 2014, 2015, 2017
Chelsea
FA Cup: 2017–18
UEFA Euroopa Liiga: 2018–19

 Välislingid 

 Ametlik koduleht
 Profiil Arsenal FC kodulehel

Kategooria:Prantsusmaa jalgpallurid
Kategooria:Grenoble Foot 38 jalgpallurid
Kategooria:Montpellier HSC jalgpallurid
Kategooria:Arsenal FC mängijad
Kategooria:Chelsea FC mängijad
Kategooria:AC Milani mängijad
Kategooria:Ligue 1 mängijad
Kategooria:Premier League'i mängijad
Kategooria:Serie A mängijad
Kategooria:Auleegioni rüütlid
Kategooria:Sündinud 1986